AVATAR 2: Jon Landau Kongsikan Gambar ‘High Camp Bio Lab’
Gambar belakang tabir Avatar 2 telah didedahkan penerbit Jon Landau melalui Instagram, yang memaparkan pandangan pertama High Camp Bio Lab,  yang akan menjadi salah satu lokasi dalam sekuel Avatar itu. Anda boleh lihat gambar tersebut dibawah.  Avatar 2 menyaksikan beberapa pelakon asal akan kembali membawa watak masing-masing. Mereka terdiri daripada Sam Worthington, Zoe Saldana, Joel David Moore, Dileep Rao, Stephen Lang, Matt Gerald dan Sigourney Weaver. Turut menyertai barisan pelakon adalah Kate Winslet, Edie Falco, Michelle Yeoh, Vin Diesel, Jemaine Clement dan Oona Chapin dan beberapa pelakon muda yang lain. Watak Colonel Miles Quaritch lakonan Stephen Lang dilaporkan turut kembali dalam 4 sekuel akan datang, dan kekal menjadi watak penjahat utama sepanjang keseluruhan filem. Penggambaran Avatar 2 dan Avatar 3 telah bermula sejak 25 September 2017. Avatar 2 akan menemui penonton pada 16 Disember 2022.